Diari Oficial de la Generalitat Valenciana


Sumari del DOGV 4368, del 30-10-2002 (2002/11509)

DECRET 175/2002, de 28 d'octubre, del Govern Valencià, pel qual se suspén la vigència del Pla General d'Ordenació Urbana de València en els terrenys adjacents al Camí Reial de Madrid-l'Alqueria de Benimassot-La Font de Sant Lluís.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11424


Data del document
:   28-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Descriptors 

:   * València
    * pla d'urbanisme

DECRET 175/2002, de 28 d'octubre, del Govern Valencià, pel qual se suspén la vigència del Pla General d'Ordenació Urbana de València en els terrenys adjacents al Camí Reial de Madrid-l'Alqueria de Benimassot-La Font de Sant Lluís. [2002/A11803]
  
L'Ajuntament de València ha sol·licitat del Govern Valencià la suspensió parcial de la vigència del seu Pla General d'Ordenació Urbana en els terrenys adjacents al Camí Reial de Madrid-l'Alqueria de Benimassot-la Font de Sant Lluís, davant de l'acabament del termini de suspensió de llicències legalment previst. La dita suspensió va ser acordada en consideració als estudis duts a terme com a conseqüència del protocol subscrit entre el Ministeri de Foment, la Generalitat Valenciana, Renfe i l'Ajuntament de València, per al desenrotllament i l'execució de la Xàrcia Arterial Ferroviària de València, i les afectacions que es produirien en eixe àmbit a causa de les distintes alternatives de traçat i connexions ferroviàries de l'accés sud a València, que implicaran la modificació del Pla General d'Ordenació Urbana de València, i s'ajusten les determinacions urbanístiques vigents als traçats definitius. La concreció de l'oportú instrument de planejament està pendent del que resulte de l'aprovació de l'estudi informatiu de remodelació de tot el desenrotllament de la Xàrcia Arterial Ferroviària de València, inclosa la penetració del tren d'alta velocitat.
  
A fi de preservar la viabilitat de la nova ordenació que s'ha d'establir en el pla en elaboració, es considera estrictament necessari suspendre per decret la vigència del Pla General Ordenació Urbana de València en l'àmbit territorial afectat, fins que no entre en vigor l'aprovació definitiva de la modificació del dit planejament general adaptada al Pla de la Xàrcia Arterial Ferroviària de València, i establir un règim urbanístic transitori, d'acord amb el que disposa l'article 57.1.d de la Llei 6/1994, de 5 de novembre, de la Generalitat Valenciana, Reguladora de l'Activitat Urbanística, i el seu concordant article 153 del Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià.
  
En virtut d'això, a proposta del conseller d'Obres Públiques, Urbanisme i Transports, i després de la deliberació prèvia del Govern Valencià, en la reunió del dia 28 d'octubre de 2002,
  
DECRETE
  
Article 1
  
Suspendre la vigència del Pla General d'Ordenació Urbana de València en l'àmbit dels terrenys adjacents al Camí Reial de Madrid-l'Alqueria de Benimassot-la Font de Sant Lluís, segons l'àmbit territorial definit en el pla que s'adjunta com a annex al present decret, de conformitat amb el que establix l'article 57.1.d de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i el seu concordant article 153 del Reglament de Planejament de la Comunitat Valenciana aprovat pel Decret 201/1998, de 15 de desembre, del Govern Valencià.
  
Article 2
  
La dita suspensió del planejament es mantindrà fins a l'entrada en vigor de la modificació del Pla General d'Ordenació Urbana de València adaptada al Pla de la Xàrcia Arterial Ferroviària de València, en elaboració.
  
Article 3
  
El règim urbanístic aplicable transitòriament en l'àmbit territorial afectat per la present suspensió parcial del Pla General d'Ordenació Urbana de València serà el corresponent al sòl urbanitzable. En el dit àmbit territorial, no es podran autoritzar actuacions urbanístiques d'iniciativa particular fins a la publicació oficial de l'aprovació definitiva de la modificació del Pla General d'Ordenació Urbana de València prevista en l'article anterior.
  
DISPOSICIÓ FINAL
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
València, 28 d'octubre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN